Blaze7451/Wiki-th-20250601 huggingface dataset:
แม่น้ำไนเจอร์

ไฟล์:Niger, Niamey, Pont Kennedy (1).jpg|thumb|right|300px|แม่น้ำไนเจอร์ไหลผ่านกรุงนีอาเม ประเทศไนเจอร์
แม่น้ำไนเจอร์  เป็นแม่น้ำที่ใหญ่เป็นอันดับ 3 ที่สำคัญของทวีปแอฟริกา  อยู่ในส่วนแอฟริกาตะวันตกของประเทศมาลี ไนเจอร์ ไนจีเรีย ต้นน้ำอยู่ที่ประเทศเซียร์ราลีโอน ไหลลงสู่อ่าวกินี ทอดตัวยาวเป็นแนวกว่า 2500 ไมล์ 
แม่น้ำไนเจอร์ เปรียบเสมือนเลือดชีวิตของ ประเทศมาลี  เป็นแหล่งอาหาร, น้ำซึ่งเหมาะสำหรับดื่ม, และน้ำสำหรับการทำไร่ เป็นวิถีทางที่สำคัญที่ชาวมาลีได้รับ เป็นแม่น้ำสายสำคัญที่ให้พ่อค้าใช้สำหรับการขนส่งแลกเปลี่ยนสินค้าอีกด้วย ระหว่างเดือนที่มีน้ำสูง (ระหว่าง สิงหาคม ถึง พฤศจิกายน) เรือใหญ่มากมายสามารถเดินทางเที่ยวชมตามแม่น้ำ เรือที่มีขนาดเล็กสามารถล่องในแม่น้ำได้อย่างกว้างขวางอีกด้วย

**อ้างอิง**
หมวดหมู่:แม่น้ำในทวีปแอฟริกา
หมวดหมู่:แม่น้ำนานาชาติในทวีปแอฟริกา
หมวดหมู่:แม่น้ำในประเทศมาลี
หมวดหมู่:แม่น้ำในประเทศกินี
หมวดหมู่:แม่น้ำในประเทศไนเจอร์
หมวดหมู่:แม่น้ำในประเทศไนจีเรีย
หมวดหมู่:แม่น้ำในประเทศเบนิน
ไบอา

เทพีไบอา (Bia) ในตำนานเทพปกรณัมกรีก  เป็นเทพีบุคลาธิษฐานแห่งอำนาจและความรุนแรง นางเป็นพระธิดาแห่งเทพพาลลัส (Pallas) เทพแห่งปัญญาและนักรบ และเทพีสติกซ์ (Styx) เทพีแห่งความเกลียดชัง อาฆาตแค้น อีกทั้งยังเป็นพระขนิษฐาของเทพคราตอส (Cratos) เทพแห่งพละกำลัง เทพีไนกี้ (Nike) เทพีแห่งชัยชนะ และเทพซีลุส (Zelus) เทพแห่งการต่อสู้ นางและเหล่าพี่น้องได้รับเกียรติและเป็นที่กล่าวขานหลังร่วมรบกับยักษ์ไททันพร้อมพระมารดาเพื่อเป็นการช่วยเหลือเทพซุส (Zeus)
นอกจากนี้ เทพีไบอา ยังเป็นหนึ่งในเหล่าทวยเทพที่ทำการลงทัณฑ์ ไททันโพรเมธีอุส (Prometheus) ด้วยไททันตนนี้ได้ขโมยไฟของเทพเจ้าลงมาให้มนุษย์ ซึ่งการกระทำดังกล่าวนับเป็นอาชญากรรมรุนแรงแห่งสรวงสวรรค์ ไททันโพรเมธีอุสโดนลงทัณฑ์โดยถูกจับตรึงไว้กับก้อนหิน โดยที่เทพีไบอาผู้นี้นี่เองที่ทำการตรึงร่างไททันไว้กับก้อนหิน
หมวดหมู่:เทพเจ้ากรีก
ซีลุส

ในเทพปกรณัมกรีก เทพซีลุส (Zelus) เป็นพระโอรสแห่งเทพพาลลัส (Pallas) เทพแห่งปัญญาและนักรบ และเทพีสติกซ์ (Styx) เทพีแห่งความเกลียดชัง อาฆาตแค้น และยังเป็นพระเชษฐาของเทพคราตอส (Cratos) เทพแห่งพละกำลัง เทพีไนกี้ (Nike) เทพีแห่งชัยชนะ และเทพีไบอา (Bia) เทพีแห่งอำนาจและความรุนแรง นอกจากนี้เทพซีลุสยังเป็นหนึ่งในผู้ติดตามมหาเทพซุส (Zeus) เช่นเดียวกับเหล่าพี่น้องของพระองค์
เทพซีลุส นับเป็นเทพบุคคลาธิษฐานของการอุทิศตัวและความพยายาม
หมวดหมู่:เทพเจ้ากรีก
คราตอส

หมวดหมู่:เทพเจ้ากรีก
เทพคราตอส (Kratos หรือ Cratus) ในตำนานเทพปกรณัมกรีกกล่าวว่า เป็นพระโอรสแห่งเทพพาลลัส (Pallas) เทพแห่งปัญญาและนักรบ และเทพีสติกซ์ (Styx) เทพีแห่งความเกลียดชัง อาฆาตแค้น และยังเป็นพระเชษฐาของเทพซีลุส (Zelus) เทพแห่งการต่อสู้ เทพีไนกี้ (Nike) เทพีแห่งชัยชนะ และเทพีไบอา (Bia) เทพีแห่งอำนาจและความรุนแรง เทพคราตอสถือเป็นเทพบุคลาธิษฐานของพละกำลัง นอกจากนี้เทพคราตอสและเหล่าพี่น้องของพระองค์ยังเป็นผู้ติดตามของเทพซุส (Zeus)
เทพคราตอสมักยึดมั่นและเชื่อฟังคำสั่งของมหาเทพอย่างเคร่งครัด สำหรับเทพคราตอสแล้ว ความยุติธรรมของมหาเทพเป็นความยุติธรรมสูงสุด และเป็นการยากสำหรับเทพคราตอสที่จะทำความเข้าใจว่าเหตุใดจึงมีใครหรือเทพองค์ไหนที่จะไม่เห็นศัตรูของมหาเทพเป็นศัตรูของตนได้ เทพคราตอสปฏิบัติตนต่อเทพซุสเยี่ยงทาสกับนายโดยเชื่อฟังคำสั่งและยึดติดกับคำสั่งนั้นราวกับเป็นความนึกคิดของตนเอง และมักจะยึดคำสั่งของมหาเทพเป็นหลักปฏิบัติตน พระนามของเทพคราตอสหมายถึง ความรุนแรง การบังคับ การเชื่อใจ การจงรักภักดี พันธนาการ ซึ่งเป็นเสมือนสัญลักษณ์แสดงถึงกฎข้อบังคับต่างๆ ของมหาเทพ บทบาทสำคัญในตำนานของคราตอสก็คือเป็นผู้ที่จับพรอมิธีเอิสล่ามโซ่ไว้นั่นเอง

**วัฒนธรรมร่วมสมัย**

**เกม**
เทพคราตอสได้ถูกหยิบยกมาเป็นตัวเอกประจำเกม God of War ในหลาย ๆ ภาค ซึ่งเทพคราตอสได้ถูกกำหนดให้เป็นศัตรูกับเทพซุสและเทพไมอา และเทพเจ้าของไวกิ้งในแถบสแกนดิเนเวีย
หมวดหมู่:เทพเจ้ากรีก
สเตอเรเดียน

มุมในทรงตันขนาด 1 สเตอเรเดียน
สเตอเรเดียน (steradian) คือหน่วยวัดมุมในวัตถุทรงตันชนิดหนึ่ง ใช้อธิบายขนาดของการวาดมุมแบบสองมิติ บนปริภูมิสามมิติ ในแนวความคิดเดียวกับการวัดมุมบนระนาบสองมิติของเรเดียน ชื่อของ สเตอเรเดียน มาจากภาษากรีก stereos แปลว่า ตัน สเตอเรเดียนยังเป็นหน่วยอนุพัทธ์เอสไอ และใช้สัญลักษณ์ "sr"
สเตอเรเดียนนั้นเป็นหน่วยที่ไร้มิติ เช่น 1 sr = m2·m-2 = 1 แต่ก็ควรใส่หน่วย "sr" ไว้เพื่อให้มีความแตกต่างจากหน่วยอนุพัทธ์ที่ไร้มิติอื่น ๆ หรือไม่มีเลย
ก็คือพื้นที่ของรูปที่เห็นหารด้วยพื้นที่ทั้งหมดของพื้นที่ที่เห็น

**นิยาม**
หนึ่งสเตอเรเดียน คือ ขนาดของมุมในทรงตันที่วัดจากจุดศูนย์กลางของทรงกลมที่มีรัศมียาว r ที่กวาดไปบนพื้นที่ผิวของทรงกลมนั้น เป็นพื้นที่เท่ากับ r2
ภาพตัดตามยาวของกรวยและหมวกของทรงกลม บนพื้นที่ผิว A
ถ้าสมมติให้ A มีพื้นที่เท่ากับ r2 ที่อยู่บนหมวกของทรงกลมซึ่งมีพื้นที่ผิวเท่ากับ 2πrhเราจะได้ความสัมพันธ์คือ r = 2π ดังนั้นมุมในทรงตันของกรวยที่อยู่ภายในจะกวาดมุมออกไปเท่ากับ θ ดังนี้

ซึ่งค่ามุมนี้แสดงให้เห็นว่าจุดยอดของกรวยนั้นกางออก 2θ ≈ 1.144 rad หรือ 65.54° เนื่องจากพื้นที่ผิวของทรงกลมนั้นมีค่า 4πr2 ดังนั้นมุมในทรงตันของทรงกลมจึงมีค่า 4π ≈ 12.56637 สเตอเรเดียน และมุมในทรงตันที่มากที่สุดที่เป็นไปได้ก็คือ 4π สเตอเรเดียนนั่นเอง สเตอเรเดียนสามารถเรียกอีกอย่างหนึ่งได้ว่า ตารางเรเดียน
หนึ่งสเตอเรเดียนยังมีค่าเท่ากับพื้นที่ของรูปหลายเหลี่ยมบนพื้นผิวทรงกลมที่มีมุมเกิน 1 เรเดียน
หรือเท่ากับพื้นที่ 4π ของพื้นที่ผิวทรงกลม หรือเท่ากับ (π)2 ≈ 3282.80635 ตารางองศา
เราสามารถหาสูตรของมุมตัน (ในหน่วยสเตอเรเดียน) ที่เกิดจากภาคตัดขวางของรูปทรงกรวย ที่รองรับมุมเรเดียน 2θ ได้ดังนี้
จะได้
ถ้าให้มุมที่จุดยอดของกรวยเป็น θ สมการความสัมพันธ์ดังกล่าวจะเป็น 


**ความคล้ายคลึงกับหน่วยเรเดียน**
ในสองมิติ มุมเรเดียนมีความสัมพันธ์กับส่วนของเส้นโค้งที่รองรับดังนี้
:
เมื่อ
:l แทน ส่วนของเส้นโค้ง
:r แทน รัศมีของวงกลม
ในสามมิติ มุมตันในหน่วยสเตอเรเดียนมีความสัมพันธ์กับพื้นที่ที่รองรับดังนี้
:
เมื่อ
:S แทน พื้นที่ผิว
:r แทน รัศมีของทรงกลม

**พหุคูณของเอสไอ**
มุมสเตอเรเดียนมีค่าสูงสุดเพียงแค่ 4π ≈ 12.56637 ดังนั้นหน่วยสเตอเรเดียนจึงไม่ต้องอาศัยตัวคูณให้มากขึ้น
แต่สำหรับตัวหารแล้ว เราสามารถเปรียบเทียบขนาดของพหุคูณเอสไอของสเตอเรเดียนได้ดังนี้
หมวดหมู่:หน่วยวัด
หมวดหมู่:หน่วยธรรมชาติ
หมวดหมู่:หน่วยอนุพัทธ์เอสไอ
หมวดหมู่:หน่วยมุม
หมวดหมู่:เรขาคณิต
หมวดหมู่:หน่วยของมุมตัน
โขมด

โขมด ขะ-โหฺมด เป็นผีชนิดหนึ่ง ชื่อเป็นคำเขมร (ខ្មោច, "โขฺมจ" อ่านว่า ขะโม้จ) แปลว่าผีทั่วไป แต่ในคติชนไทยถือว่าเป็นผีชนิดหนึ่งจัดอยู่ในกลุ่มของผีกระสือและผีโพง ไม่มีรูปร่างแน่นอน บางแห่งก็ว่ามีลักษณะเป็นดวงไฟกลม ๆ ไฟวับแวมดวงใหญ่ยามวิกาลบริเวณที่ชื้นแฉะ มักลวงคนเดินป่าหลงผิด เข้าใจว่ามีคนถือคบไฟ หรือมีกองไฟอยู่ข้างหน้า หากเดินตามเข้าไป มันก็หายวับแล้วปรากฏเป็นดวงไฟรอบตัวทั้งหน้าและหลัง บางแห่งอธิบายว่าว่าเป็นผีป่าชนิดหนึ่ง มีลักษณะเป็นดวงไฟลอยหากินในเวลากลางคืน บางแห่งก็ว่าเป็นผีร้าย หลอกหลอนคนเดินป่าด้วยการจำแลงกายได้หลายรูปแบบ
พจนานุกรม ฉบับราชบัณฑิตยสถาน อธิบายคำว่า ผีโขมด ไว้ว่า "น. ผีชนิดหนึ่งในพวกผีกระสือหรือผีโพง เห็นเป็นแสง เรืองวาวในเวลากลางคืนทำให้หลงผิดนึกว่ามีคนถือไฟหรือจุดไฟ อยู่ข้างหน้า พอเข้าไปใกล้ก็หายไป. (ดู โขมด ๑)." และอธิบายคำว่า โขมด ๑ ว่า "ขะโหฺมด น. ชื่อผีชนิดหนึ่งในพวกผีกระสือหรือผีโพง เห็นเป็นแสง เรืองวาวในเวลากลางคืน ทำให้หลงผิดนึกว่ามีคนถือไฟหรือจุดไฟอยู่ ข้างหน้า พอเข้าไปใกล้ก็หายไป ทางวิทยาศาสตร์ อธิบายว่า ได้แก่ แก๊สมีเทน (methane) ที่เกิดจากการเน่าเปื่อยผุพังของสารอินทรีย์แล้ว ติดไฟในอากาศ เป็นแสงวอบแวบในที่มืด. (ข. โขฺมจ ว่า ผี)"
ในจังหวัดลำพูน มีประเพณีลอยกระทงทรงกระโจมในช่วงวันเพ็ญเดือนสิบสองที่ท่าน้ำวัดรมณียาราม เรียกว่า ลอยโขมด เพราะกระทงดังกล่าวมีไฟระยิบระยับคล้ายกับดวงไฟของผีโขมด

**อ้างอิง**
หมวดหมู่:ผีไทย
เจ้าหลวงเสือบินฟ้า

สุพินฟ้า หรือ เจ้าหลวงเสือบินฟ้า ทรงเป็นโอรสของสุดทิวฟ้า

**ขึ้นครองราชย์**

**การแบ่งเมืองขึ้น**
ในรัชสมัยของพระองค์ เจ้าหลวงสุพินฟ้าได้แบ่งเมืองขึ้นให้แก่ บาร์ โกฮาอิน และ บุรฮา โกฮาอิน คนละเท่าๆกัน

**สิ้นพระชนม์**
สุพินฟ้าสิ้นพระชนม์ในปี พ.ศ. ๑๘๓๖ ทรงครองราชย์ได้ ๑๒ ปี

**พระบรมวงศานุวงศ์**
 พระราชบิดา : สุดทิวฟ้า- พระราชโอรส : สุขางฟ้า

**อ้างอิง**
 งานค้นคว้าเรื่อง "ชนชาติไทย" ของ พลตรี หลวงวิจิตรวาทการ 

**ดูเพิ่ม**
 ราชวงศ์อาหม
หมวดหมู่:พระมหากษัตริย์อาหม
สปรินเตอร์

สปรินเตอร์ (sprinter) อาจหมายถึง- ขบวนรถด่วนดีเซลราง ขบวนรถไฟดีเซลรางที่ วิ่งด้วยความเร็วในระยะทางสั้น แต่โดยทั่วไปมักหมายถึง ขบวนรถด่วนพิเศษดีเซลรางปรับอากาศ
** รถไฟสปรินเตอร์ กรุงเทพ-สวรรคโลก- บริทิชเรล คลาส 158 ชื่อรุ่นของขบวนรถไฟดีเซลราง British Rail - class 158 โดยการรถไฟแห่งประเทศไทยนำเข้ามาใช้งานครั้งแรกเมื่อปี พ.ศ. 2534
มโนทุจริต

มโนทุจริต แปลว่า การประพฤติชั่วทางใจ, การประพฤติชั่วด้วยใจ เป็นการกระทำความชั่ว ทำความผิดทางใจ คือ ด้วยการคิด จัดเป็นบาปมิใช่บุญ ก่อทุกข์โทษให้ทั้งในปัจจุบันและภพชาติต่อไป
มโนทุจริต มี 3 อย่างคือ
# อภิชฌา คือ เพ่งเล็งอยากได้ จ้องที่จะเอาสิ่งของของผู้อื่น
# พยาบาท คือ ขัดเคืองคิดปองร้ายผู้อื่น
# มิจฉาทิฐิ คือ เห็นผิดจากคลองธรรม เห็นไม่ตรงตามจริง

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548
หมวดหมู่:คำศัพท์ศาสนาพุทธ
มโนสุจริต

มโนสุจริต แปลว่า การประพฤติดีทางใจ, การประพฤติดีด้วยใจ
มโนสุจริต เป็นการกระทำความดีความงามทางใจ คือด้วยการคิด จัดเป็นบุญ ก่อความสุขให้ทั้งในปัจจุบันและภพชาติต่อไป
มโนสุจริต มี 3 อย่างคือ
# อนภิชฌา คือ ไม่โลภอยากได้ของเขา
# อพยาบาท คือ ไม่พยาบาทปองร้ายเขา
# สัมมาทิฐิ คือ เห็นชอบคลองธรรม

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,   วัดราชโอรสาราม กรุงเทพฯ พ.ศ. 2548
หมวดหมู่:หลักธรรมของศาสนาพุทธ
หมวดหมู่:คำศัพท์ศาสนาพุทธ
มโน

มโน แปลว่า ใจ, ความคิด, อยู่ในกลุ่มคำที่มีความหมายคล้ายกันคือ จิต มนัส เป็นอายตนะภายในอย่างสุดท้ายใน 6 อย่างคือ ตา หู จมูก ลิ้น กาย ใจ
มโน ปกติใช้นำหน้าคำอื่น ๆ ที่แสดงถึงความเกี่ยวเนื่องกับใจ เช่น- มโนกรรม การกระทำทางใจ- มโนทวาร ทวารคือใจ- มโนทุจริต การประพฤติชั่วด้วยใจ- มโนสุจริต การประพฤติชอบด้วยใจ- มโนวิญญาณ ความรู้ทางใจ- มโนสัมผัส สัมผัสทางใจ- มโนรม เป็นที่ชอบใจ
มโน หมายถึง สภาวะของจิตที่น้อมจิตไปกำหนดสนใจ ตามเจตสิกที่เข้ามาปรุงแต่งให้จิตเพ่งความสนใจ ในอายตนะต่าง ๆ โดยเฉพาะ
มโนวิญญาณ คือ การน้อมจิตไปในธรรมารมณ์ทั้ง 3 คือ 1. การน้อมจิตเสพเวทนา 2. การน้อมจิตระลึกถึงความจำในสัญญา (การนึก) และ 3. การน้อมจิตปรุงแต่งสังขาร 3 คือ กายสังขาร (เคลื่อนไหวร่างกาย) วจีสังขาร (การคิด) และ จิตสังขาร (ปรุงแต่งอารมณ์แก่จิต)
มโน เป็นทั้งภวังคจิต และวิถีจิต ตามวาระขณะจิตนั้น ๆ 
*ภวังคจิต หมายเอา มโนทวาร 
*วิถีจิต หมายเอา มโนวิญญาณ

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548
หมวดหมู่:คำศัพท์ศาสนาพุทธ
สมเด็จพระวันรัต

สมเด็จพระวันรัต แปลว่า ผู้ยินดีในการอยู่ป่า ผู้รักการอยู่ป่า เดิมใช้คำว่า พนรัตน์ และ วันรัตน์ ซึ่งแปลว่า ป่าแก้ว ปัจจุบันเป็นราชทินนามสมเด็จพระราชาคณะรูปหนึ่งในฝ่ายธรรมยุติกนิกาย
วันรัตน์ เป็นนามที่ได้มาจากลังกา สันนิษฐานตามคำแปลว่าคงเป็นสังฆนายกฝ่ายอรัญวาสี คู่กับสมเด็จพระพุทธโฆษาจารย์ซึ่งเป็นสังฆนายกฝ่ายคามวาสี ในพระราชพงศาวดาร ฉบับพันจันทนุมาศ (เจิม) ปรากฏนามนี้ครั้งแรกในรัชสมัยสมเด็จพระมหาจักรพรรดิ ว่าพระพนรัตน์ป่าแก้วให้ฤกษ์แก่พระศรีสินในการก่อกบฏ ที่มีชื่อเสียงปรากฏเด่นชัดอีกรูปหนึ่งคือสมเด็จพระพนรัตน์ป่าแก้ว ซึ่งได้เข้าไปถวายพระพรสมเด็จพระนเรศวรมหาราชขอพระราชทานอภัยโทษแก่แม่ทัพนายกองที่ตามเสด็จไม่ทันคราวสงครามยุทธหัตถี
สมเด็จพระวันรัต ในสมัยกรุงศรีอยุธยาพระมหาเถระผู้จะได้รับพระราชทานนามนี้จะต้องมีความสำคัญมากในด้านภูมิธรรม โดยเฉพาะความป็นผู้ยินดีในการปฏิบัติกรรมฐาน ยินดีในการปลีกวิเวก

**ฐานานุกรม**
สมเด็จพระวันรัต มีฐานานุศักดิ์ตั้งฐานานุกรมได้ 10 รูป ดังนี้- พระครูปลัดสัมพิพัฒนสุตาจารย์ ญาณโกศล วิมลศีลาจาร มหาคณาธิการนายก ปิฎกธรรมรักขิต- พระครูวินัยธร- พระครูพรหมสร พระครูคู่สวด- พระครูธรรมคุต พระครูรองคู่สวด- พระครูสังฆกิจจานุรักษ์- พระครูใบฎีกา- พระครูธรรมธร- พระครูอมรศัพท์ พระครูคู่สวด- พระครูพุทธบาล พระครูรองคู่สวด- พระครูสมุห์

**รายนามสมเด็จพระวันรัตสมัยรัตนโกสินทร์**

**อ้างอิง**
 พระธรรมกิตติวงศ์ (ทองดี สุรเตโช), พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548
นันทิยา ศรีอุบล

นันทิยา ศรีอุบล (อั้ม, เกิดวันที่ 14 พฤศจิกายน พ.ศ. 2527) เป็นนักร้องลูกทุ่งหญิงชาวไทย

**ประวัติ**
อั้ม นันทิยา มีชื่อจริงว่า นันทิยา ศรีอุบล เกิดวันที่ 14 พฤศจิกายน พ.ศ. 2527 เป็นชาวบ้านหนองบ่อ อำเภอเมือง จังหวัดอุบลราชธานี เป็นบุตรของนายวิชัย ศรีอุบล และนางอาภรณ์ ส่งเสริม มีพี่น้อง 4 คน เธอเป็นคนที่ 2 จบการศึกษาปริญญาตรี คณะนิเทศศาสตร์ มหาวิทยาลัยรัตนบัณฑิต สมัยเป็นนักเรียน ใฝ่ฝันที่จะเป็นครู และพยาบาล เธอชื่นชอบการร้องเพลงมาตั้งแต่เด็ก จึงได้รับเลือกให้เป็นนักร้องประจำโรงเรียนมาโดยตลอด  และเป็นนักล่ารางวัลประกวดร้องเพลงตั้งแต่ ม.3 แต่ตอนแรกจะเป็นแนวสตริง  จนมาประกวดเวทีหนึ่งที่ให้ร้องเพลงลูกทุ่งเป็นเพลงบังคับ  เป็นผลให้แววการร้องลูกทุ่งโดดเด่นขึ้นมา จึงเปลี่ยนมาประกวดเพลงลูกทุ่งและส่วนมากก็จะคว้ารางวัลชนะเสมอ
ในระหว่างการประกวดร้องเพลงลูกทุ่งของทาง ช่อง 11 กรมประชาสัมพันธ์ ซึ่งเธอทะลุถึงรอบเดือน เธอได้เจอกับพี่ช่างแต่งหน้าและครูเทียมเจ้าของคณะแดนเซอร์  ซึ่งก็แนะนำให้เธอเข้ามาเทสต์เสียงที่บริษัทชัวร์ออดิโอ แล้วก็ได้เป็นนักร้องสมใจ  โดยมีผลงานชุดแรกในฐานะ "วงกาละแม " คู่กับบุญตา เมืองใหม่ 1 ชุด ก่อนที่จะมีผลงานเดี่ยวของตนเอง ซึ่งประสบความสำเร็จเป็นอย่างสูง งานนี้เธอใช้ชื่อในการร้องว่า อั้ม นันทิยา  เมื่อทางผู้ใหญ่หวั่นว่าชื่อเดิม “เอื้อม” ซึ่งมีความหมายประมาณว่า “ไปไม่ถึง” อาจไม่เป็นมงคลกับอนาคตการเป็นนักร้องในวันข้างหน้า

**ผลงาน**

**งานเพลง**

**อัลบั้มคู่ วงกาละแม**
วงกาละแม คู่กับ บุญตา เมืองใหม่ (2548)- วอนพี่มีรักเดียว- รักสองแผ่นดิน- สาวกาฬสินธุ์- น้ำตาหล่นบนที่นอน- เขาแต่งเราตรม- ขอแล้วไม่แต่ง- กาละแม- อย่าโวย- ไปซะ- ไม่บอกไม่รู้

**ชุดที่ 1 น้องใหม่ใน ม.รัก**
ชุดที่ 1 น้องใหม่ใน ม.รัก (2549)- น้องใหม่ใน ม.รัก- ไม่รักไม่งอน- เรียกเพื่อนเดือนเดียว- ยังจำคนทำเจ็บ- สมุดหัวใจ- สองสายที่ไม่ได้รับ- ขอแม่แค่คบกัน- นักร้องของพ่อ- แม่สั่งไว้- อกหักเหมือนกัน

**ชุดที่ 2 สวัสดีความรัก**
ชุดที่ 2 สวัสดีความรัก  (2550)- สวัสดีความรัก- ตอบเธอด้วยแววตา- ขอเป็นคนหนึ่งที่คิดถึงเธอ- คอนเฟิร์มเติมรัก- คงดีนะ- เรารักนาย- กุหลาบดำอัลบั้มเก่า- เหงานะเพื่อน- แฟนยังไม่มี- หนูอยากดัง

**ชุดที่ 3 วัยทีนยโสธร**
ชุดที่ 3 วัยทีนยโสธร (2553)- วัยทีนยโสธร- อยากโทรหาใจสิขาด- ทั้งฮักทั้งย่าน- เป็นกำลังใจให้เด้อ- สาวเชียร์บอล- อ้ายบ่คือเก่า- รักช้าๆก็ได้- บ่อยากกลับไปเสียใจ- ฮักที่ต้องจากลา- คิดฮอดแกงหน่อไม้

**เพลงประกอบละคร**
เพลงประกอบละคร "ดาวจรัสฟ้า" ชุด 1 (2551)- ฮักอ้ายแล้วเด้อ
เพลงประกอบละคร "โทน" ช่อง 7- สาวเบนซิน

**การแสดง**

**ซิทคอม**

**ละคร**

**ภาพยนตร์**
 รวมพลคนลูกทุ่งเงินล้าน (2556)

**มิวสิกวีดีโอ**
 เพลง บ่ตายอ้ายคงบ่เซาเจ็บ ศิลปิน ไอดิน อภินันท์- เพลง อ้ายแพ้เขาหรือเจ้าลำเอียง ศิลปิน ไอดิน อภินันท์- เพลง จากวันนี้ไปให้ใจนำทาง ศิลปิน ฝน ธนสุนทร
*เพลง ค่อยๆปล่อยมือ     ศิลปิน ฝน ธนสุนทร

**รางวัล**
 รางวัลลูกกตัญญู ปี 2552 โดย สภาสังคมสงเคราะห์แห่งประเทศไทย ในพระบรมราชูปถัมภ์

**แหล่งข้อมูลอื่น**
 aum_nantiya
หมวดหมู่:นักร้องหญิงชาวไทย
หมวดหมู่:นักร้องลูกทุ่งหญิงชาวไทย
หมวดหมู่:นักแสดงหญิงชาวไทย
หมวดหมู่:บุคคลจากอำเภอเมืองอุบลราชธานี
หมวดหมู่:บุคคลจากสาขาวิชานิเทศศาสตร์ มหาวิทยาลัยสุโขทัยธรรมาธิราช
หมวดหมู่:ศิลปินสังกัดชัวร์ เอนเทอร์เทนเมนท์
หมวดหมู่:พุทธศาสนิกชนชาวไทย
2527
การขายตรง

การขายตรง หมายถึง การทำตลาดสินค้าหรือบริการในลักษณะของการนำเสนอขายต่อผู้บริโภคโดยตรง ณ ที่อยู่อาศัยหรือสถานที่ทำงานของผู้บริโภคหรือของผู้อื่น หรือสถานที่อื่นที่มิใช่สถานที่ประกอบการค้าเป็นปกติธุระ โดยผ่านตัวแทนขายตรงหรือผู้จำหน่ายอิสระชั้นเดียวหรือหลายชั้น แต่ไม่รวมถึงนิติกรรมตามที่กำหนดในกฎกระทรวง

**การขายตรงแบบชั้นเดียว**
คือการที่มีตัวแทนจำหน่ายแค่คนเดียว ทำการเดินขายสินค้าตามสถานที่ต่างๆ ไม่เหมือนหลายชั้นที่เราแนะนำมาสมัครต่อเราและเป็นเครือข่ายของเรา อ่านเพิ่มเติมได้ใน การขายตรงแบบหลายชั้น

**การขายตรงแบบหลายชั้น หรือ ธุรกิจเครือข่าย**
การขายตรงแบบหลายชั้น (Multi- Level Marketing หรือ MLM) หรือ ธุรกิจเครือข่าย (Network Marketing) เป็นการตลาดต่อๆกันเป็นเครือข่ายหลายชั้น ผู้ขายเป็นนักขายอิสระ ไม่ใช่ลูกจ้างของบริษัท เรียกว่าเป็น นักธุรกิจอิสระ นักธุรกิจเครือข่าย สมาชิก หรือ ทีมเมมเบอร์ มีหลายแบบขึ้นอยู่กับแผนการตลาดได้แก่ แบบไบนารี่ แบบยูนิเลเวล แบบไตรเซ็บ แบบเมตริกซ์ แบบดูอัลลีเนียร์ และแบบผสม โดยนักธุรกิจเครือข่าย สามารถสร้างรายได้จากการทำงาน 3 วิธีรวมกัน คือ
# รายได้เริ่มต้น ผลกำไรจากการขายปลีก ซึ่งเป็นผลต่างระหว่างต้นทุนสินค้าที่ซื้อมาจากบริษัทกับราคาขายปลีกที่ได้ขายสินค้าหรือบริการให้กับผู้บริโภค
# รายได้สร้างทีม คอมมิชชั่นหรือส่วนลดตามระดับยอดขายของสินค้าหรือบริการที่มีการสั่งซื้อ (เพื่อบริโภคหรือเพื่อขายให้กับผู้ขายคนอื่นต่อๆไป) จากผู้ขายที่ได้ชักชวนเข้ามาสมัครร่วมธุรกิจในทีมขาย หรือที่เรียกว่า "สปอนเซอร์" ในระดับเป็นชั้นต่อๆไป
# รายได้ผู้นำ คอมมิสชัน หรือส่วนลด ผู้นำ เช่นเปอร์เซนต์จากยอดขายกลุ่ม รางวัลเงินสดจ่ายครั้งเดียว กองทุนต่าง ๆ เช่นกองทุนท่องเที่ยว หรือกองทุนรถยนต์ เป็นต้น
จะเห็นได้ว่า หลักการของระบบการตลาดหลายชั้นคือ การที่นักธุรกิจเครือข่ายได้รับผลตอบแทนทั้งจาก รายได้เริ่มต้นที่ตนเองขายปลีก และผลตอบแทนจากการขายซึ่งเกิดขึ้นเมื่อนักขายในกลุ่มของตนชวนมาร่วมกันขาย จนมียอดขายรวมเป็นก้อนใหญ่ จากปัจจัยดังกล่าวทำให้เกิดโอกาสในการสร้างรายได้อย่างต่อเนื่องและไม่มีขีดจำกัด ซึ่งเกิดจากการสปอนเซอร์หรือชักชวนผู้อื่นมาเข้าร่วมธุรกิจอันทำให้ระบบการตลาดหลายชั้นเป็นระบบที่มีศักยภาพสูงสุดในการขายตรงปัจจุบัน

**อ้างอิง ==
ธุรกิจแบบพีระมิด

พีระมิดแบบคลาสสิกที่แสดงให้เห็นถึงความไม่ยั่งยืนของระบบเนื่องจากจะต้องหาผู้ร่วมลงทุนไม่รู้จบสิ้น
ธุรกิจพีระมิด (Pyramid scheme) เป็นธุรกิจที่ทำให้ประชาชนหลายคนได้รับการหลอกลวงมากมายทั่วโลก โดยเป็นธุรกิจที่ใช้การหลอกลวงให้มีการลงทุนซึ่งผู้จัดการธุรกิจสัญญาว่าจะให้ผลตอบแทนที่สูง แต่ผู้จัดการก็มิได้นำไปประกอบการค้าหรือกิจการที่มีอยู่จริง จึงมิได้ทำให้เกิดกำไรจากการลงทุนจริงๆ แต่อย่างใด การตอบแทนให้กับผู้ร่วมลงทุนทำก็แต่โดยการอาศัยเงินที่มาจากการลงทุนของผู้ร่วมลงทุนรายหลังๆ นำไปตอบแทนผู้ร่วมลงทุนรายก่อนหน้า จึงเปรียบเสมือนกับรูปทรงพีระมิด ซึ่งผู้ร่วมลงทุนรายก่อนจะอยู่บนยอดคอยรับเงินตอบแทนจากผู้ร่วมลงทุนรายหลังๆ

**ผลลัพธ์ของการดำเนินการแบบพีระมิด**
ธุรกิจแบบนี้จึงมีจุดจบที่ไม่อาจเลี่ยงได้ด้วยสาเหตุมาจากการขาดผู้ร่วมลงทุนรายใหม่เข้าร่วมลงทุน ซึ่งจุดจบนี้มักเรียกกันว่า พีระมิดถล่ม (Collapse of the scheme) ซึ่งมีหลายกรณีที่เมื่อเกิดเหตุการณ์ดังกล่าวมักจะทำให้ผู้ร่วมลงทุนหลายหลังๆ แทบจะเสียเงินที่ลงทุนไปเปล่า โดยผู้จัดการธุรกิจมักอ้างว่าการถล่มของพีระมิดเกิดมาจากปัญหาข้อกฎหมายหรือการเข้าแทรกแซงของรัฐบาลเพื่อหนีความผิด ทั้งที่เป็นการฉ้อโกงประชาชน

**ข้อกฎหมาย**
การประกอบธุรกิจแบบพีระมิดผิดกฎหมายในหลายประเทศ เช่น สหรัฐอเมริกา,  สหราชอาณาจักร, ฝรั่งเศส, เยอรมนี, แคนาดา, มาเลเซีย, นอร์เวย์, ออสเตรเลีย, นิวซีแลนด์, ญี่ปุ่น, ศรีลังกา,   รวมถึงประเทศไทยด้วย  ถึงแม้หลายประเทศจะห้ามการดำเนินการธุรกิจแบบนี้ก็ตาม แต่ปัจจุบันก็ยังปรากฏรูปแบบธุรกิจนี้ให้เห็นในประเทศที่กฎหมายได้ห้ามแล้วและในประเทศที่กฎหมายยังไม่ได้ห้ามอีกด้วย

**คุณสมบัติของธุรกิจแบบพีระมิด**
ธุรกิจแบบพีระมิดมักใช้ในธุรกิจขายตรง แต่ต่างจากการตลาดแบบหลายชั้น - ผู้เข้าร่วมจะต้องจ่ายค่าธรรมเนียมในการสมัครเป็นเงินจำนวนหนึ่ง- ผู้สมัครจะเสียค่าใช้จ่ายในการฝึกอบรมและซื้อสินค้าในครั้งแรก- ไม่มีนโยบายคืนค่าสมัครหรือรับคืนผลิตภัณฑ์ให้ - สินค้าส่วนใหญ่จะมีคุณภาพปานกลาง - ผลกำไรของระบบพีระมิดจะมาจากการรับสมัครสมาชิกใหม่ ซึ่งจะซื้อสินค้าเป็นจำนวนมากในครั้งแรก- ผู้เข้าร่วมจำนวนมากที่ฐานของพีระมิดจะเป็นผู้จ่ายเงินส่วนแบ่งให้แก่ผู้ที่อยู่ในระดับยอดของพีระมิด - สามารถเลื่อนตำแหน่งตำแหน่งให้สูงขึ้นจากการซื้อสินค้า- ระบบนี้จะไม่เน้นการขายสินค้าให้กับผู้บริโภค- เน้นการรับสมัครสมาชิกใหม่เป็นหลัก- ถ้าระบบพีระมิดนี้ล้มทลายลง จะไม่ได้รับเงินกลับคืนแต่อย่างใด- ต้องชักชวนให้คนเข้ามาในระบบเพื่อเลื่อนตำแหน่งของตัวผู้ชักชวนเองให้สูงขึ้น

**อ้างอิง**
หมวดหมู่:ธุรกิจ
หมวดหมู่:การส่งเสริมและการสื่อสารการตลาด
หมวดหมู่:รูปแบบการตลาด
วงศ์ปลาตะพัด

วงศ์ปลาตะพัด (Bonytongues fish, Arowana) วงศ์ปลาวงศ์หนึ่งในอันดับ Osteoglossiformes มีลักษณะสำคัญที่วิวัฒนาการจากปลาในยุคโบราณคือ มีส่วนกระดูกที่หัวแข็ง หรือลิ้นแข็งเป็นกระดูก คำว่า Osteoglossidae (/ออส-ที-โอ-กลอส-ซิ-ดี้/) เป็นภาษากรีกหมายถึง "ลิ้นกระดูก" อธิบายลักษณะของปลาในกลุ่มนี้

**ลักษณะและการแพร่กระจายพันธุ์**
ปลาในวงศ์ปลาตะพัดเป็นปลาน้ำจืด เป็นปลากินเนื้อ  มักหากินบริเวณผิวน้ำ  โดยอาหารได้แก่ สัตว์น้ำขนาดเล็ก แมลง สัตว์เลื้อยคลานหรือสัตว์ครึ่งบกครึ่งน้ำขนาดเล็ก  อาจกินนกหรือหนูตัวเล็ก ๆ ได้ด้วย ด้วยการกระโดดงับ
มีนิสัยดุร้าย ก้าวร้าว มักอยู่ตัวเดียวตามลำพังหรือเป็นฝูงเล็ก ๆ ไม่เกิน 5 ตัว พบมากในลำธารน้ำใสสะอาด มีกระแสน้ำไหลเอื่อย ๆ ในป่าดงดิบชื้น แต่ในบางพื้นที่ เช่น ที่อินโดนีเซีย ปลาจะอาศัยในน้ำที่มีค่าความเป็นกรดค่อนข้างต่ำ (น้อยกว่า 5.5 pH) อย่างน้ำในป่าพรุ เป็นต้น
ปลาในวงศ์นี้มีสืบสายพันธุ์มาตั้งแต่ยุคก่อนประวัติศาสตร์โดยพบซากฟอสซิลอายุราว 60 ล้านปีมาแล้วในชั้นหิน ตั้งแต่ยุคพาลีโอซีน, อีโอซีน และโอลิโกซีน ซึ่งสันนิษฐานว่า ปลาในวงศ์นี้ในสมัยนั้นพบกระจายอยู่ทั่วโลก แต่ได้สูญพันธุ์ไปแล้ว 3 สกุล 7 ชนิด ได้แก่ สกุล Brychaetus 1 ชนิด,  Joffrichthys 2 ชนิด และ  Phareodus 4 ชนิด
สามารถแบ่งวงศ์ปลาตะพัดออกได้เป็นวงศ์ย่อยอีก 2 วงศ์ คือ Heteroidinae มีลักษณะสำคัญคือ ไม่มีหนวดที่คาง มีก้านกระดูกแก้ม 10 หรือ 11 ก้าน โดยมีเพียง 2 ชนิดเท่านั้น และวงศ์ย่อย Osteoglossinae มีลักษณะสำคัญคือ มีหนวดที่ค่าง 1 คู่ และมีก้านกระดูก 10-17 ก้าน ปัจจุบัน พบปลาในวงศ์ปลาตะพัดทั้งหมด 8 ชนิด ใน 4 สกุล โดยทั้ง 2 วงศ์ย่อยนี้ พบ 3 ชนิด ในทวีปอเมริกาใต้, 1 ชนิด ในทวีปแอฟริกา, 2 ชนิด ในภูมิภาคเอเชียตะวันออกเฉียงใต้, 2 ชนิด ในทวีปออสเตรเลีย โดยเฉพาะอย่างยิ่งชนิดที่พบในเอเชียตะวันออกเฉียงใต้ มีหลากสายพันธุ์ลักษณะสีสันต่างกันไป  ตามกรรมพันธุ์และสภาพที่อยู่อาศัย ตั้งแต่สีทองเข้ม ทองอ่อน เขียว แดงเข้ม แดงอ่อน หรือทองอ่อนหางเหลือง เป็นต้น
โดยปลาในวงศ์นี้เป็นปลาที่มักอาศัยและหากินบริเวณผิวน้ำ เป็นปลาที่สามารถแลกเปลี่ยนออกซิเจนได้ในการหายใจ โดยดูดผ่านถุงลมที่เต็มไปด้วยเส้นเลือดฝอย คล้ายกับปอดของสัตว์บกหรือมนุษย์
ทั้งหมดนิยมเลี้ยงเป็นปลาสวยงาม ที่มีราคาแพง สถานะในธรรมชาติจัดเป็นปลาใกล้สูญพันธุ์  แต่สามารถเพาะขยายพันธุ์ได้แล้วในปัจจุบัน โดยในประเทศไทยสามารถเพาะพันธุ์ปลาตะพัดได้สำเร็จเป็นครั้งแรก เมื่อวันที่ 24 พฤศจิกายน พ.ศ. 2531 โดยสถานีประมงน้ำจืด จังหวัดสุราษฎร์ธานี

**การจำแนก**
 ปลาอะราไพม่า หรือ ปลาช่อนยักษ์อเมซอน (Arapaima gigas)- ปลาตะพัดแอฟริกา (Heterotis niloticus)- ปลาตะพัดอเมริกาใต้สีเงิน (Osteoglossum bicirrhosum)- ปลาตะพัดอเมริกาใต้สีดำ (Osteoglossum ferreirai)- ปลาตะพัด (Scleropages formosus)- ปลาตะพัดออสเตรเลีย (Scleropages jardini)- ปลาตะพัดออสเตรเลียจุด (Scleropages leichardti)- ปลาตะพัดพม่า (Scleropages inscriptus)

**รูปภาพ**

**อ้างอิง**
 หนังสือคู่มือเลี้ยงปลาอะโรวาน่า โดย สุรศักดิ์ วงศ์กิตติเวชสกุล (พ.ศ. 2540) ISBN 974-86869-5-7

**แหล่งข้อมูลอื่น**
ตะพัด
ตะพัด
ตะพัด

หมวดหมู่:อันดับปลาลิ้นกระดูก
แม่แบบ:เหตุการณ์ปัจจุบัน/2550 มกราคม 13

* ไมเคิล เบรคเคอร์ นักแซกโซโฟนแจ๊ส ชาวอเมริกัน เสียชีวิตด้วยโรคลูคีเมีย ด้วยวัย 57 ปี
}
ดาวหางแมกนอต

ภาพดาวหางแมกนอต ถ่ายที่ประเทศออสเตรเลีย วันที่ 23 มกราคม พ.ศ. 2550
ดาวหางแมกนอต (Comet McNaught)  หรือชื่อตามระบบดาวหางว่า C/2006 P1 เป็นดาวหางสว่างที่สามารถมองเห็นได้ด้วยตาเปล่า ค้นพบเมื่อวันที่ 7 สิงหาคม พ.ศ. 2549 โดยนักดาราศาสตร์ชาวออสเตรเลียเชื้อสายอังกฤษชื่อ โรเบิร์ต แมกนอต ต่อมาได้ชื่อว่า ดาวหางใหญ่แห่งปี 2007 (Great Comet of 2007) โดยปรากฏให้เห็นอย่างชัดเจนที่สุดในช่วงระหว่างวันที่ 12 - 15 มกราคม พ.ศ. 2550 โดยเฉพาะในวันที่ 12 มกราคม 2550 ซึ่งเป็นวันที่ดาวหางเข้าใกล้ดวงอาทิตย์ที่สุด มีความสว่างมากจนกระทั่งสามารถมองเห็นได้ทั่วโลกในเวลากลางวัน ระดับความสว่างโดยเฉลี่ยของดาวหางนี้อยู่ที่ -6.0 นับเป็นดาวหางที่สว่างที่สุดเป็นลำดับที่สอง นับจากปี ค.ศ. 1935

**อ้างอิง**

**แหล่งข้อมูลอื่น**
  ดาวหางแมกนอต สมาคมดาราศาสตร์ไทย - http://www.spaceweather.com/comets/gallery_mcnaught.htm-  Comet McNaught Brightening date=2007-01-11  
หมวดหมู่:ดาวหาง
หมวดหมู่:วัตถุทางดาราศาสตร์ที่ค้นพบในปี พ.ศ. 2549
เวอไรซอนไวร์เลสส์

เวอไรซอนไวร์เลสส์ (Verizon Wireless) เป็นผู้ให้บริการสัญญาณเครือข่ายโทรศัพท์เคลื่อนที่ขนาดใหญ่เป็นอันดับที่สองของสหรัฐอเมริกา รองจากเอทีแอนด์ทีไวร์เลสส์ สำนักงานใหญ่ตั้งอยู่ที่เมืองบาสกิ้งริดจ์ รัฐนิวเจอร์ซีย์ โดยให้บริการผู้ใช้บริการประมาณ 57 ล้านคน และมีพื้นที่ให้บริการครอบคลุมมากที่สุด บริษัทเกิดจากการร่วมทุนระหว่างเวอไรซอนคอมมิวนิเคชัน ผู้ให้บริการโทรศัพท์พื้นฐานและอินเทอร์เน็ตความเร็วสูงของสหรัฐอเมริกา และโวดาโฟน ผู้ให้บริการโทรศัพท์ขนาดใหญ่เป็นอันดับที่สองของโลกของอังกฤษ ในอัตราส่วน 55 ต่อ 45

**แหล่งข้อมูลอื่น**
   เว็บไซต์เวอไรซอนไวร์เลสอย่างเป็นทางการ
หมวดหมู่:ผู้ให้บริการโทรศัพท์มือถือในสหรัฐอเมริกา
หมวดหมู่:บริษัทของสหรัฐ
หมวดหมู่:บริษัทที่ก่อตั้งในปี พ.ศ. 2543
หมวดหมู่:บริษัทที่ตั้งอยู่ในนครนิวยอร์ก
เจ้าหลวงเสือใต้ฟ้า

สุดทิวฟ้า หรือ เจ้าหลวงเสือใต้ฟ้า เป็นพระราชโอรสของสุกาฟ้าและได้ครอบครองอาณาจักรต่อมา และสิ้นพระชนม์ในปี พ.ศ. ๑๘๒๔ ทรงครองราชย์ได้ ๑๓ ปี

**ขึ้นครองราชย์**

**สงครามกับเมืองกัง**
ในรัชสมัยของพระองค์ ได้เกิดสงครามระหว่างชนเผ่านะรา (ไทใหญ่แห่งเมืองกัง) และชนชาวมานตะรา ชาวนะราพ่ายแพ้และขอความช่วยเหลือจากสุดทิวฟ้า ซึ่งยินดีจะช่วย หากว่าประมุขแห่งนะราจะยกพระราชธิดาแก่พระองค์ แต่ประมุขแห่งนะราไม่ยินยอม สุดทิวฟ้าจึงยกทัพไปโจมตีนะรา แต่กลับเพลี่ยงพล้ำในการรบ และบุรฮา โกฮาอิน ถูกฆ่าตายในสนามรบ บาร์ โกฮาอิน จึงยอมสงบศึกกับข้าศึก และเมื่อเดินทางกลับเข้าเมือง บาร์ โกฮาอินจึงถูกจำคุก แต่ขุนนางอื่นๆได้อ้อนวอนให้สุดทิวฟ้า พระองค์จึงพระราชทานอภัยโทษแก่บาร์ โกฮาอิน

**เหตุการณ์อื่น ๆ**
ในรัชสมัยนี้ ชาวกะฉารีกลุ่มหนึ่งได้ละทิ้งเมืองทางตะวันออกของแม่น้ำทิขุมาอยู่กับชาวอาหม 

**พระบรมวงศานุวงศ์**
 พระราชบิดา : สุกาฟ้า- พระราชโอรส : สุพินฟ้า

**อ้างอิง**
  หน้า = 

**ดูเพิ่ม**
 ราชวงศ์อาหม
หมวดหมู่:พระมหากษัตริย์อาหม
ไกรเกียรติ คูณธนทรัพย์

ไกรเกียรติ คูณธนทรัพย์  หรือชื่อเดิม ไกรเกียรติ เบียดตะคุ นักฟุตบอลทีมชาติไทย จากจังหวัดนครราชสีมา เป็นบัณฑิตคณะรัฐศาสตร์  มหาวิทยาลัยธรรมศาสตร์  โดยเคยเป็นโค้ชเยาวชนรุ่นอายุ 19 ปี ให้กับสโมสรฟุตบอลจังหวัดนครราชสีมา ปัจจุบันเป็นหัวหน้าผู้ฝึกสอนของสุรนารี แบล็คแคท ในไทยลีก 3

**เกียรติประวัติ**
ไทยพรีเมียร์ลีก 2554 ชนะเลิศ กับ สโมสรฟุตบอลบุรีรัมย์ พีอีเอ
*ไทยคม เอฟเอคัพ 2554 ชนะเลิศ กับ สโมสรฟุตบอลบุรีรัมย์ พีอีเอ

**อ้างอิง**
หมวดหมู่:นักฟุตบอลชายชาวไทย
หมวดหมู่:ผู้เล่นสโมสรฟุตบอลบีจี ปทุม ยูไนเต็ด
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:นักฟุตบอลจากจังหวัดนครราชสีมา
หมวดหมู่:ผู้เล่นสโมสรฟุตบอลโปลิศ เทโร
หมวดหมู่:ผู้เล่นสโมสรฟุตบอลชัยนาท ฮอร์นบิล
หมวดหมู่:ผู้เล่นสโมสรฟุตบอลยาสูบ
หมวดหมู่:ผู้เล่นสโมสรฟุตบอลจันทบุรี
หมวดหมู่:ผู้จัดการทีมฟุตบอลชาวไทย
ซาปา

ซาปา (Sa Pa) เป็นเมืองชายแดนตอนเหนือของประเทศเวียดนาม ในจังหวัดหล่าวกาย มีจุดเด่นคือมีการทำนาขั้นบันไดมาก ทำให้มีภูมิทัศน์สวยงามแก่การท่องเที่ยว เดิมซาปาเป็นเมืองตากอากาศของเจ้านายชั้นสูงชาวฝรั่งเศสที่มาทำงานในเวียดนาม จึงมีสถาปัตยกรรมอาคารบ้านเรือนและการวางผังเมืองแบบอาณานิคมฝรั่งเศส (French Colonial) มีจุดเด่นที่ตั้งอยู่กลางเมืองคือ โบสถ์คาทอลิก

**ภูมิศาสตร์ **
ทิวทัศน์เมืองซาปา
เมืองซาปาตั้งอยู่ในจังหวัดหล่าวกาย บริเวณภาคตะวันตกเฉียงเหนือของประเทศเวียดนาม ซึ่งห่างจากชายแดนประเทศจีนประมาณ 380 กิโลเมตรมีภูมิประเทศแบบเทือกเขา โดยเป็นส่วนหนึ่งของเทือกเขาฮวงเหลียนเซิน (The Hoàng Liên Son) ซึ่งอยู่ทางตะวันออกสุดของเทือกเขาหิมาลัย เทือกเขาแห่งนี้เป็นที่ตั้งของยอดเขาฟานซีปัง ซึ่งเป็นยอดเขาที่สูงที่สุดในเวียดนามที่ระดับความสูง 3,143 เมตรเหนือระดับน้ำทะเล 
สำหรับชุมชนเมืองซาปานั้น ตั้งอยู่ที่ระดับความสูงโดยเฉลี่ย 1,500 เมตรเหนือระดับน้ำทะเล มีลักษณะภูมิอากาศตามการแบ่งเขตภูมิอากาศแบบเคิปเปน (Köppen climate classification) แบบ Cwb มีลักษณะโดยทั่วไปคืออบอุ่นชื้นและมีฝนตกในฤดูร้อน (เดือนพฤษภาคม-สิงหาคม) อบอุ่นและแห้งในฤดูหนาว โดยเมืองซาปาบางปีนั้นจะมีหิมะตกได้ในบางวัน
เมืองซาปาเป็นชุมชนชาวเขาขนาดเล็กและเป็นบ้านเกิดของชนกลุ่มน้อยหลายเผ่าพันธุ์ มีประชากรทั้งหมด 36,000 คน ประกอบไปด้วย กลุ่ม Kinh (Viet) ร้อยละ 15 และกลุ่มชาติพันธุ์หลักอีก 5 กลุ่มด้วยกัน ประกอบด้วยกลุ่ม Hmong ร้อยละ 52 กลุ่ม Dao ร้อยละ 25 กลุ่ม Tay ร้อยละ 5 กลุ่ม Giay ร้อยละ 2 และกลุ่ม Xa Pho จำนวนเล็กน้อย โดยประมาณ 7,000 คนอาศัยอยู่ในตัวเมือง ส่วนประชากรกลุ่มที่เหลือกระจายไปอาศัยอยู่ตามชุมชนย่อยในเขตชนบท
ประชากรส่วนใหญ่ประกอบอาชีพโดยอาศัยภูมิประเทศที่ลาดชันคล้ายขั้นบันได โดยมีผลผลิตทางเกษตรกรรมหลักคือข้าวและข้าวโพด 

**อ้างอิง**

**แหล่งข้อมูลอื่น**
  ซาปา เมืองแห่งลมหนาว สายหมอก และดอกไม้ (ผู้จัดการออนไลน์) date=2007-03-12 -  สุดยอดอากาศหนาวทั้งปีที่ซาปา (สนุก! ท่องเที่ยว)
หมวดหมู่:จังหวัดหล่าวกาย
หมวดหมู่:เมืองในประเทศเวียดนาม
สามเจ้าผู้พรอง

ไฟล์:Sukafa.jpg|thumb|200px|เจ้าหลวงเสือก่าฟ้า ปฐมกษัตริย์อาหม ผู้วางรากฐานตำแหน่งขุนนางผู้พรอง
สามเจ้าผู้พรอง (พรอง แปลว่า "ปกครอง") เป็นตำแหน่งขุนนางชั้นผู้ใหญ่ของอาณาจักรอาหม มีทั้งหมดสามตำแหน่งจึงเรียกกันว่า "สามเจ้าผู้พรอง" เรียงตามลำดับดังนี้
# เจ้าพรองเมือง (Burhagohain) ปกครองดินแดนทางตอนบนของแม่น้ำทีเคาถึงเมืองซาดียา (Sadia)
# เถ้าเมืองหลวง (Borgohain) ปกครองดินแดนทางตอนใต้ของแม่น้ำทีเคาจนถึงโกลีอาบอร์ (Koliabor)
# เจ้าสึงหลวง (Barpatragohain) ปกครองตั้งแต่ทิวเขาทาฟารา (Dafara) แถบลุ่มน้ำพรหมบุตร และระหว่างเมืองเคเรลัวกับแม่น้ำปิจาลัว

**ประวัติ**
สามเจ้าผู้พรองจะผูกขาดอยู่แต่ในบุคคลตระกูลเดียวกันตามปกติตำแหน่งนี้สืบจากบิดาจนถึงบุตร แต่กษัตริย์ก็ทรงมีสิทธิที่จะเลือกสมาชิกคนหนึ่งคนใดในตระกูลนั้นแทนก็ได้หรืออาจจะปลดขุนนางออกก็ทรงทำได้ แต่เดิมเมื่อก่อตั้งอาณาจักรอาหมเจ้าหลวงเสือก่าฟ้าทรงสถาปนาตำแหน่งนายทหารชั้นผู้ใหญ่สองตำแหน่ง คือ เถ้าเมืองหลวง และเจ้าพรองเมือง แต่ในรัชสมัยของเจ้าฟ้าเสือห่มเมือง ได้แต่งตั้งตำแหน่ง เจ้าสึงหลวง ขึ้นอีกหนึ่งตำแหน่ง ซึ่งผู้ที่ได้รับตำแหน่งคนแรกก็คืออนุชาต่างชนนีของพระองค์เอง แต่ภายหลังตำแหน่งดังกล่าวตกไปอยู่กับบุคคลที่มิใช่ชาวอาหม
สามเจ้าผู้พรองแต่ละคนได้รับมอบชาวอาหมหลายครัวเรือนในอยู่ในการครอบครอง คนเหล่านี้ขึ้นตรงต่อเจ้าผู้พรองผู้เป็นนาย ขุนนางอื่นจะพิจารณาพิพากษาลงโทษไม่ได้ ตามคำบอกเล่าของ เดวิด สกอต เจ้าผู้พรองทั้งสามใช้จ่ายเงินสำหรับไพร่ (paiks) 10,000 คน เป็นจำนวนเงิน 90,000 รูปีต่อหนึ่งปี
อนึ่งชื่อตำแหน่ง เถ้าเมืองหลวง นั้น ใกล้เคียงกับตำแหน่ง "เถ้าหลวง" หรือ "เถ้าเมือง" ซึ่งเป็นตำแหน่งข้าราชการของอาณาจักรล้านนาในอดีต

**อ้างอิง**
 ฉัตรทิพย์ นาถสุภา และเรณู วิชาศิลป์. การศึกษาประวัติศาสตร์ไทอาหม. พิมพ์ครั้งที่ 2, กรุงเทพฯ:สร้างสรรค์, 2552. ISBN 978-974-9936-15-3- Barua, S L (1993) Last Days of Ahom Monarchy, New Delhi
หมวดหมู่:อาณาจักรอาหม
ภาษามาลากาซี

ผู้หญิงที่พูดภาษามาลากาซี
ภาษามาลากาซี (Malagasy, pron) เป็นภาษาตระกูลออสโตรนีเซียนที่เป็นภาษาประจำชาติของประเทศมาดากัสการ์ ภาษามาลากาซีเป็นภาษากลุ่มมาลาโย-โพลีเนเซียทางตะวันตกสุด ซึ่งมีที่มาจากชาวออสโตรนีเซียที่อาศัยอยู่ที่หมู่เกาะซุนดาช่วงคริสต์ศตวรรษที่ 5 ภาษานี้มีคำยืมจำนวนมากจากภาษามลายูและภาษาชวา ซึ่งมีมาตั้งแต่การตั้งถิ่นฐานของชาวออสโตรนีเซียช่วงแรกและการค้าระหว่างมาดากัสการ์กับหมู่เกาะซุนดา หลังประมาณ ค.ศ. 1000 ภาษามาลากาซียืมคำจากกลุ่มภาษาบันตูและภาษาอาหรับจากผู้ตั้งถิ่นฐานและผู้ค้าจำนวนมากมาใช้
ในอดีต ภาษามาลากาซีเคยเขียนด้วยอักษรซูราเบซึ่งเป็นอักษรที่พัฒนาจากอักษรอาหรับ หลังจากนั้นในช่วงต้นคริสต์ศตวรรษที่ 19 มิชชันนารีจากตะวันตกนำอักษรละตินมาใช้งาน

**คุณสมบัติทางไวยากรณ์**
มาลากาซีมีวากยสัมพันธ์ดังนี้ กริยา-กรรม-ประธาน 
การเน้นเสียงจะเน้นที่พยางค์รองสุดท้าย ยกเว้นในคำที่ลงท้ายด้วย ka, tra หรือ na ซึ่งจะเน้นที่พยางค์ก่อนรองสุดท้าย พยางค์ที่ไม่เน้นมักจะถูกลด (elision) ฉะนั้น fanorona (ฟาโนโรนา การละเล่นพื้นเมืองของสาดากัสการ์) จะอ่านว่า fa'nurn ("ฟะนูร์น") และ Malagasy จะอ่านว่า "มาลกาช" ซึ่งตรงกับชื่อภาษาฝรั่งเศสของภาษามาลากาซี คือ Malgache

**อ้างอิง**

**ข้อมูล**
Biddulph, Joseph (1997). An Introduction to Malagasy. Pontypridd, Cymru. 978-1-897999-15-8.
*Houlder, John Alden, Ohabolana, ou proverbes malgaches. Imprimerie Luthérienne, Tananarive 1960.- pmid = 15793703 
*Ricaut et al. (2009) "A new deep branch of eurasian mtDNA macrohaplogroup M reveals additional complexity regarding the settlement of Madagascar", BMC Genomics.

**แหล่งข้อมูลอื่น**
 Malagasy-English, English–Malagasy bilingual frequency dictionary- Large audio database of Malagasy words with recorded pronunciation date=2014-01-02 - Searchable Malagasy–French–English Dictionary/Translator- Malagasy–English Dictionary- Malagasy–French dictionary- Malagasy Swadesh list of basic vocabulary words (from Wiktionary's  Swadesh-list appendix)- Malagasy Vocabulary List (from the World Loanword Database)- La Bible Malgache en texte intégral date=2015-08-01  – the complete text of the 1865 Malagasy Bible- List of references on Malagasy language (with links to online resources).- Oxford University: Malagasy Language- Paper on Malagasy clause structure
มาลากาซี
หมวดหมู่:ประเทศมาดากัสการ์
มาลากาซี
เรือมด

เรือใบมด
เรือมด หรือ เรือใบมด เป็นเรือใบที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงออกแบบและทรงต่อขึ้นมาด้วยพระองค์เอง และได้จดลิขสิทธิ์เป็นสากล ประเภท International Moth Class ที่ประเทศอังกฤษ และพระราชทานชื่อ เรือใบมดแปลงมาจากเรือใบ "ม็อธ"  ซึ่งที่มาของชื่อทรงมีรับสั่งว่า "ที่ชื่อมดนั้น เพราะมันกัดเจ็บ ๆ คัน ๆ ดี" ต่อมาทรงพัฒนาเรือแบบต่อๆมาอีกโดยได้พระราชทาน ชื่อว่าเรือใบซูเปอร์มด และเรือใบไมโครมด

**เรือใบมด**
เรือใบมด มีความยาว 11 ฟุต กว้าง 4 ฟุต 11 นิ้ว เนื้อที่ใบเรือ 72 ตารางฟุต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงเรือใบมด เข้าทดลองแข่งขันที่ประเทศอังกฤษและได้อันดับที่หนึ่งในบรรดาเรือขนาดเดียวกัน

**เรือใบซูเปอร์มด**
ตัวเรือซูเปอร์มด
เรือใบขนาดเล็กที่ทรงออกแบบมาให้เหมาะกับคนไทย ตัวเรือยาว 11 ฟุต กว้าง 4 ฟุต 11 นิ้ว เสาเดี่ยว เนื้อที่ใบ 72 ตารางฟุต ท้องแบนน้ำหนักเบาประมาณ 34 กิโลกรัม ซุปเปอร์มดเคยเข้าร่วมแข่งขันกีฬาเอเชียนเกมส์ครั้งที่ 13 เมื่อปี พ.ศ. 2541

**เรือใบไมโครมด**
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงเรือใบ "ไมโครมด" ในการแข่งขันกีฬาแหลมทอง ครั้งที่ 4 มีความยาว 7 ฟุต 9 นิ้ว กว้าง 3 ฟุต 4 นิ้ว
เรือใบไมโครมดและพระสมเด็จจิตรลดา บนเสตมป์ฉลองครบ 70 พรรษา
มวลสารวัตถุ เช่น สี ชัน จากเรือใบไมโครมดใช้ทำพระสมเด็จจิตรลดา

**อ้างอิง**
 งานนิทรรศการ กษัตริย์นักต่อเรือ โดยกองทัพเรือ ที่เซ็นทรัลเวิลด์ 15-20 พฤษภาคม พ.ศ. 2550

**แหล่งข้อมูลอื่น**
  ตะลุยแดด กินลม "ซูเปอร์มด" เทิดพระเกียรติ date=2007-03-12 -  เรือใบกับ "ในหลวง" date=2007-03-10 
หมวดหมู่:สิ่งประดิษฐ์ไทย
หมวดหมู่:เรือใบ
หมวดหมู่:รัชกาลที่ 9
เลโก้

เลโก้ (Lego oʊ oh lang; ในรูปแบบ LEGO) เป็นของเล่นในรูปแบบตัวต่อพลาสติก ซึ่งเริ่มผลิตครั้งแรกที่เมืองบิลลุนด์ (Billund) ประเทศเดนมาร์ก โดยช่วงแรกผลิตจากไม้ เลโก้มีลักษณะเป็นชิ้นพลาสติก หลายสีและลักษณะเหมือนก้อนอิฐมีขนาดต่าง ๆ กันที่มีปุ่มและร่องเพื่อการประกอบ โดยไม่ต้องใช้กาว เพื่อให้ผู้เล่นนำไปสร้างสรรค์ต่อเป็นรูปร่างต่าง ๆ ปัจจุบันมีมากกว่า 6,000 ชุด

**ประวัติของเลโก้**
ตัวต่อเลโก้แบบต่าง ๆ
ในราวปี ค.ศ. 1932 โอเล เคิร์ก คริสเตียนเสน ชาวเดนมาร์ก เริ่มผลิตและจำหน่ายของเล่นซึ่งทำจากไม้ ต่อมาในปี ค.ศ. 1949 ก็เปลี่ยนรูปแบบสินค้า เป็นของเล่นประเภทตัวต่อ พร้อมทั้งเปลี่ยนวัสดุการผลิตเป็นพลาสติก เรียกว่า ออโตเมติก ไบน์ดิง บริกส์ (Automatic Binding Bricks) และเมื่อปี ค.ศ. 1954 เปลี่ยนชื่อสินค้ามาเป็นเลโก้ ดังเช่นทุกวันนี้ ต่อมา เลโก้เปลี่ยนมาใช้วัสดุพลาสติกแบบ อะคริโลไนไตรล์ บิวทาไดอีน สไตรีน (ABS) ตั้งแต่ปี ค.ศ. 1963 จนถึงปัจจุบัน

**ธีมและหมวด**
เมืองจำลองที่สร้างโดยตัวต่อเลโก้
ตัวต่อเลโก้ มีธีมหลักที่มากมายและมีหลากหลายขนาด โดยแบ่งเป็นหมวดตามอายุของผู้เล่น และในแต่ละหมวด ยังมีธีมย่อยแตกต่างมากน้อยไม่เท่ากัน ตามรูปแบบที่นำเสนอในแต่ละปี ตัวอย่างหมวดเช่น เลโก้ ซิสเต็ม, เลโก้ ดูโป, เลโก้ เทคนิค, เลโก้ ดักตา (DACTA), เลโก้ เบบี (ตั้งแต่แรกเกิด-6 เดือน) เป็นต้นถึงตอนนี้ธีมเลโก้ทะลุ50ธีมเเล้ว

**เลโก้แลนด์**
เลโก้แลนด์ เป็นสวนสนุกที่บริษัทเดอะเลโก้กรุ๊ปจัดสร้างขึ้น เพื่อรองรับการเติบโตของธุรกิจของเล่น และเพื่อสร้างความสนุกสนานแก่ลูกค้าและผู้ชื่นชอบของเล่นตัวต่อ โดยจุดเด่นของเลโก้แลนด์ จะนำเสนอประติมากรรมจากการประกอบตัวต่อเลโก้นานาชนิด ซึ่งเลโก้แลนด์แห่งแรก เปิดขึ้นที่เมืองบิลลุนด์ เมื่อวันที่ 7 มิถุนายน พ.ศ. 2511 บนพื้นที่ 3 เอเคอร์ และจำนวนตัวต่อทั้งหมด 18 ล้านชิ้น โดยอีก20ปีต่อมา จึงมีการขยายพื้นที่สวนสนุกแห่งนี้ออกไป
ปัจจุบัน เลโก้แลนด์เปิดเพิ่มขึ้นอีก 5 แห่งคือ เลโก้แลนด์ วินเซอร์ ในสหราชอาณาจักร เมื่อปี พ.ศ. 2539, เลโก้แลนด์ แคลิฟอร์เนีย ในสหรัฐอเมริกา เมื่อวันที่ 20 มีนาคม พ.ศ. 2542 เลโก้แลนด์ ด็อยช์ลันด์ ในเยอรมนี ต่อมาเปิดที่ ฟลอริดาในสหรัฐอเมริกาล่าสุดเปิดที่ นุสาจายาในมาเลเซีย

**อ้างอิง**

**แหล่งข้อมูลอื่น**
หมวดหมู่:เลโก้
หมวดหมู่:ของเล่น
หมวดหมู่:สิ่งประดิษฐ์ของเดนมาร์ก
หมวดหมู่:ตราสินค้าเดนมาร์ก
หมวดหมู่:ผลิตภัณฑ์ที่ออกในปี พ.ศ. 2492
ชินจัง

ชินจัง (Shin Chan) อาจหมายถึง- เครยอนชินจัง (ชินจังจอมแก่น) การ์ตูนญี่ปุ่น ผลงานของโยชิโตะ อูซูอิ

**บุคคลและตัวละคร**
ชื่อเล่นบุคคล- ชินจิ คางาวะ นักฟุตบอลชาวญี่ปุ่น- ชินโนซูเกะ ฮนดะ นักฟุตบอลชาวญี่ปุ่น- ชินโนซูเกะ ทาจิบานะ นักพากย์และนักร้องชาวญี่ปุ่น- ญาณาธิป ใจจุล นักร้องชาวไทยผู้ได้รองชนะเลิศจากการแข่งขันในรายการ เดอะสตาร์ ค้นฟ้าคว้าดาว 2022
ชื่อเล่นตัวละคร- โนะฮาร่า ชินโนะสึเกะ ตัวละครจากเรื่องเครยอนชินจัง- คุโด้ ชินอิจิ ตัวละครจากเรื่องยอดนักสืบจิ๋วโคนัน- ฮาโตริ ชินโซ ตัวละครจากเรื่องนินจาฮาโตริ- โทมาริ ชินโนะสุเกะ ตัวละครจากเรื่องมาสค์ไรเดอร์ไดรฟ์

**ดูเพิ่ม**
 ชิน (แก้ความกำกวม)
หมวดหมู่:ชื่อเล่น
หมวดหมู่:ชื่อภาษาญี่ปุ่น
เขาฟานซีปัง

ฟานซีปัง (Phan Xi Păng) เป็นภูเขาที่มีความสูงที่สุดในประเทศเวียดนามด้วยความสูง 3,143 เมตร โดยได้ฉายาว่า "หลังคาแห่งอินโดจีน" อยู่ในเมืองซาปา จังหวัดหล่าวกายในประเทศเวียดนาม ฟานซีปังอยู่บนทิวเขาฮหว่างเลียนเซิน (Hoàng Liên Sơn) 

**อ้างอิง**
ฟานซีปัง
หมวดหมู่:จุดสูงสุดของประเทศ
คอคอดกระ

คอคอดกระ หรือ กิ่วกระ เป็นส่วนที่แคบที่สุดของคาบสมุทรมลายู อยู่ในเขตบ้านทับหลี ตำบลมะมุ อำเภอกระบุรี จังหวัดระนอง กับอำเภอสวี จังหวัดชุมพร ประมาณกิโลเมตรที่ 545 ของทางหลวงแผ่นดินหมายเลข 4 ห่างจากเขตเทศบาลเมือง 66 กิโลเมตร ในบริเวณนี้มีแผ่นป้ายคอนกรีตขนาดใหญ่จำลอง
คอคอดกระ มีระยะทางจากฝั่งทะเลตะวันตกจรดฝั่งตะวันออกกว้างเพียง 50 กิโลเมตร พื้นที่ส่วนนี้นับเป็นยุทธศาสตร์สำคัญ ที่ได้รับความสนใจตั้งแต่ในสมัยสมเด็จพระนารายณ์มหาราช ในการที่จะขุดคลองตัดผ่านจนกระทั่งถึงรัชกาลที่ 4 ฝรั่งเศสคิดจะขุดคอคอดกระเพื่อร่นระยะทางในการเดินเรือจากฝั่งทะเลอันดามันข้ามมายังฝั่งอ่าวไทย โดยไม่ต้องอ้อมไปทางแหลมมลายู แต่เนื่องด้วยความขัดแย้งทางผลประโยชน์กับอังกฤษที่เป็นเจ้าของกิจการท่าเรือในปีนังและสิงคโปร์โครงการนี้จึงต้องระงับไป
ภายหลังสงครามโลกครั้งที่สองในสนธิสัญญาสมบูรณ์แบบไทยยินยอมที่จะไม่ขุดคลองคอคอดกระหากไม่ได้รับความยินยอมจากอังกฤษก่อน
ปรีดี พนมยงค์ได้เสนอให้ขุดคลอง เมื่อกุมภาพันธ์ พ.ศ. 2501 แต่ยังคงไม่มีการขุดคลองแต่อย่างใดจวบจนปัจจุบัน ซึ่งมีหลายเหตุผลคัดค้านรวมถึงไม่ต้องการให้ประเทศไทยแยกออกเป็นสองส่วน ผนวกกับประเทศสิงคโปร์กลัวจะเสียผลประโยชน์ด้วย
ใน พ.ศ. 2544 วุฒิสภาได้ตั้งคณะกรรมาธิการวิสามัญเพื่อศึกษาความเป็นไปได้ของโครงการขุดคอคอดกระ ผลการศึกษาที่รายงานต่อที่ประชุมมีสาระสำคัญให้เรียกชื่อคลองว่า "คลองไทย" และบริเวณที่ขุดมิใช่คอคอดกระ เนื่องด้วยเหตุผลทางวิศวกรรมศาสตร์ อันได้แก่สภาพพื้นที่ที่ต้องขุดที่คอคอดกระนั้นเป็นหินและภูเขา และความมั่นคงเนื่องจากบริเวณคอคอดกระอยู่ที่ชายแดนพม่าปากแม่น้ำกระบุรี บริเวณที่วุฒิสภาเห็นว่ามีความเป็นไปได้และเกิดประโยชน์สูงสุดในการขุดคลองไทย คือ เส้นทาง 9A ผ่านจังหวัดกระบี่ ตรัง พัทลุง นครศรีธรรมราช และสงขลา ระยะทาง 120 กิโลเมตร

**อ้างอิง**

**แหล่งข้อมูลอื่น**
  โครงการคลองไทย-  ส่วนที่แคบที่สุดในแหลมมลายู คอคอดกระ date=2010-05-13 
หมวดหมู่:ภูมิศาสตร์ของจังหวัดระนอง
หมวดหมู่:ภูมิศาสตร์ของจังหวัดชุมพร

หมวดหมู่:ทะเลอันดามัน
หมวดหมู่:อำเภอกระบุรี
หมวดหมู่:อำเภอสวี
ตลาดบั๊กห่า

ตลาดบั๊กห่า
ตลาดบั๊กห่า (Chợ Bắc Hà) เป็นตลาดนัดทุกวันอาทิตย์ในอำเภอบั๊กห่า จังหวัดหล่าวกาย ทางตอนเหนือของประเทศเวียดนาม ซึ่งขายของทุกประเภทรวมถึงเนื้อสุนัขที่เป็นที่นิยมของคนท้องถิ่น เป็นจุดท่องเที่ยวจุดหนึ่งของนักท่องเที่ยวที่มาเที่ยวที่เมืองซาปาและภูเขาฟานซีปัง

**แหล่งข้อมูลอื่น**
  seebeforeyoudie.net date=2007-03-10  
บั๊กห่า
หมวดหมู่:จังหวัดหล่าวกาย
มัลพิเกียน

มัลพิเกียน (Malpighian) อาจหมายถึงหนึ่งโครงสร้างทางกายวิภาคศาสตร์ที่พบโดย มาร์เซลโล มัลพิกิ ดังต่อไปนี้:
*มัลพิเกียนคอร์พัสเซิล (แก้ความกำกวม) ยังอาจหมายถึง:
** รีนัลคอร์พัสเซิล - หน่วยการสารตัวแรกของหน่วยไต
** splenic lymphoid nodules หรือ ไวท์โนดูล -  กลุ่มก้อนเนื้อเยื่อน้ำเหลืองที่พบใน white pulp ของม้าม ภายในมีลิมโฟไซต์อยู่เป็นจำนวนมาก- มัลพิเกียนแลร์ ซึ่งพบบนผิวหนัง- ระบบท่อมัลพิเกียน ระบบขับถ่ายและรักษาสมดุลสารละลายชนิดหนึ่งของสัตว์ในกลุ่มยูนิราเมีย (uniramia; แมลงและไมเรียโพดา), อะแรคนิดและทาร์ดิเกรด
การถ่ายฝากตัวอ่อน

การถ่ายฝากตัวอ่อน (อังกฤษ: embryo transfer) เป็นการนำตัวอ่อนที่เกิดจากการผสมพันธุ์ระหว่างตัวอสุจิของพ่อพันธุ์และไข่ของแม่พันธุ์ที่คัดเลือกไว้ แล้วเก็บออกมาจากมดลูกของแม่พันธุ์ ต่อจากนั้นนำไปฝากใส่ไว้ให้เติบโตในมดลูกของตัวเมียอีกตัวหนึ่งจนคลอด
การถ่ายฝากตัวอ่อนประกอบด้วยสัตว์เพศเมียที่เป็นตัวให้ (donor) และตัวรับ (recipients) ซึ่งมีได้หลายตัว
ตัวให้จะเป็นแม่พันธุ์ที่คัดเลือกไว้ ซึ่งสัตว์บางประเภท เช่นโค กระบือ จะตกไข่ครั้งละ 1 ใบ แต่ถ้าต้องการให้ตกไข่มากขึ้น ก็ต้องใช้ฮอร์โมนกระตุ้นรังไข่ให้สร้างไข่ได้มากกว่าปกติ ซึ่งจะทำให้แม่พันธุ์มีไข่ตกมากกว่าครั้งละ 1 ใบ เมื่อแม่พันธุ์สามารถตกไข่ได้ครั้งละหลายใบ ก็จะมีโอกาสผสมเป็นตัวอ่อนได้หลายตัวในคราวเดียวกัน
ตัวรับเป็นสัตว์เพศเมียที่ไม่ได้รับการเลือกเป็นแม่พันธุ์ ตัวรับมีได้หลายตัว เพื่อรับตัวอ่อนจากแม่พันธุ์ให้มาเจริญเติบโตในมดลูกของตัวรับจนถึงกำหนดคลอด ตัวรับจะต้องมีสภาพร่างกายที่เป็นปกติ มีมดลูกที่พร้อมจะรับการฝังตัวของตัวอ่อน ดังนั้น ตัวรับมักจะเป็นพันธุ์พื้นเมืองเพราะจะแข็งแรงกว่า ในบางกรณีก่อนการถ่ายฝากตัวอ่อนอาจต้องมีการฉีดฮอร์โมนให้ตัวรับ เพื่อเตรียมสภาพของมดลูกให้พร้อมที่ตั้งท้องตามปกติ
หมวดหมู่:ภาวะเจริญพันธุ์
หมวดหมู่:ชีววิทยา
อนุภาค

อนุภาค หมายถึงสสารที่มีปริมาณน้อยมากหรือเล็กมาก อาจหมายถึง
 ในเคมี- อิเล็กตรอน- โมเลกุล- อะตอม- นิวตรอน- โปรตอน- อนุภาคคอลลอยด์ ใน colloid chemistry คือ a one-phase system ขององค์ประกอบสองอย่างขึ้นไป
 ในฟิสิกส์- อนุภาคที่เล็กกว่าอะตอม ซึ่งอาจหมายถึงอย่างใดอย่างหนึ่งต่อไปนี้:
** อนุภาคมูลฐาน คืออนุภาคซึ่งเป็นองค์ประกอบของอนุภาคที่ใหญ่กว่า หรือเรียกอีกอย่างว่า อนุภาคพื้นฐาน
** Composite particle คือสถานะที่ติดตรึงกันระหว่างอนุภาคมูลฐานต่าง ๆ
** อนุภาคจุด คือ อนุภาคในอุดมคติที่ไม่มีปริมาตร- ดูเพิ่มเติมที่ รายชื่อของอนุภาค หรือบทนำที่ไม่เป็นเชิงเทคนิคของหัวข้อดังกล่าว บทนำสู่อนุภาค
ในบริบทอื่น ๆ:- คำอนุภาค คำที่ไม่ถูกจัดอยู่ในชนิดของคำใด- อนุภาค (นิเวศวิทยา) ในนิเวศวิทยาทะเลหรือน้ำสะอาด หมายถึงวัตถุเล็ก ๆ
เมเจอร์ลีก

เมเจอร์ลีก (Major League) สามารถหมายถึง- เมเจอร์ลีกซอกเกอร์ ลีกการแข่งขันฟุตบอลของสหรัฐฯ- เมเจอร์ลีกเบสบอล ลีกการแข่งขันเบสบอลของสหรัฐฯ
แม่แบบ:เหตุการณ์ปัจจุบัน/2550 มกราคม 14

* รถไฟขบวนรถเร็ว 178 จากหลังสวน- ธนบุรี  ชนประสานงากับรถดีเซลรางด่วนพิเศษ 41 กรุงเทพ-ยะลา บริเวณสถานีรถไฟหนองแก หัวหิน ประจวบคีรีขันธ์ ทำให้รถไฟตกราง  เมื่อเวลา 02.45 น. มีผู้เสียชีวิต 3 ราย และต้องหยุดการเดินรถไฟสายใต้ทั้งหมดจนการกู้ขบวนรถจะเสร็จสิ้น  (กรุงเทพธุรกิจ) 
}
เขตการปกครองของประเทศจีน

เขตการปกครองของจีน
เขตการปกครองของประเทศจีน ประกอบด้วยหลายระดับมาตั้งแต่สมัยโบราณ รัฐธรรมนูญของจีนกำหนดให้มีเขตการปกครองโดยนิตินัยสามระดับ อย่างไรก็ตามในปัจจุบัน จีนมีเขตการปกครองโดยพฤตินัยห้าระดับ ได้แก่ ระดับมณฑล (มณฑล เขตปกครองตนเอง นครปกครองโดยตรง และเขตบริหารพิเศษ), ระดับจังหวัด, ระดับอำเภอ, ระดับตำบล, และระดับหมู่บ้าน

**ระดับมณฑล (ระดับที่ 1)**
สาธารณรัฐประชาชนจีน (PRC) แบ่งออกเป็น 34 เขตการปกครองระดับมณฑล (省级行政区) หรือเขตการปกครองระดับที่ 1 (一级行政区) ประกอบด้วย 22 มณฑล, 5 เขตปกครองตนเอง, 4 นครปกครองโดยตรง, 2 เขตบริหารพิเศษ และ 1 มณฑลอ้างสิทธิ์
ในทางทฤษฎีแล้ว มณฑลต่าง ๆ จะอยู่ภายใต้การปกครองของรัฐบาลกลางของสาธารณรัฐประชาชนจีน แต่ในทางปฏิบัติผู้บริหารของมณฑลมีอิสระอย่างมากในการตัดสินใจในเรื่องนโยบายเศรษฐกิจ อำนาจในทางปฏิบัติจริง ๆ ของมณฑลนี้ได้ก่อให้เกิดสิ่งที่นักเศรษฐศาสตร์บางคนเรียกว่าสหพันธรัฐแบบจีน (Chinese federalism)
มณฑลส่วนใหญ่ยกเว้นมณฑลในภาคตะวันออกเฉียงเหนือ มีอาณาเขตที่ก่อตั้งขึ้นมาก่อนแล้วในสมัยราชวงศ์หยวน ราชวงศ์หมิง และราชวงศ์ชิง บางครั้งอาณาเขตของมณฑลก็ยึดตามเขตแดนทางวัฒนธรรมหรือทางภูมิศาสตร์ นี่เป็นความพยายามของรัฐบาลจักรวรรดิที่จะกีดกันการแบ่งแยกดินแดนและลัทธิขุนศึกโดยใช้นโยบายแบ่งแยกแล้วปกครอง อย่างไรก็ตามมณฑลต่าง ๆ ก็ได้เข้ามามีบทบาททางวัฒนธรรมที่สำคัญในจีน
การเปลี่ยนแปลงเขตการปกครองที่ผ่านมาล่าสุด ได้แก่ การยกฐานะไหหลำ (1988) และฉงชิ่ง (1997) ขึ้นเป็นเขตการปกครองระดับมณฑล และการก่อตั้งฮ่องกง (1997) และมาเก๊า (1999) เป็นเขตบริหารพิเศษ
การบริหารระดับมณฑลมีรายละเอียดแตกต่างกันไป ดังนี้

**ระดับจังหวัด (ระดับที่ 2)**
แผนที่แสดงเขตการปกครองระดับจังหวัดของประเทศจีน
เขตการปกครองระดับจังหวัดเป็นโครงสร้างการบริหารระดับที่สองรองลงมาจากระดับมณฑล มณฑลส่วนใหญ่แบ่งออกเป็นนครระดับจังหวัดเพียงอย่างเดียวโดยไม่มีหน่วยการปกครองระดับที่สองประเภทอื่น จาก 22 มณฑล และ 5 เขตปกครองตนเอง มีเพียง 3 มณฑล (ยูนนาน กุ้ยโจว ชิงไห่) และ 1 เขตปกครองตนเอง (ซินเจียง) เท่านั้นที่มีจำนวนของเขตการปกครองระดับสองที่ไม่ใช่นครระดับจังหวัดมากกว่า 3 แห่ง ณ เดือนมกราคม 2019 ประเทศจีนมีเขตการปกครองระดับจังหวัดทั้งหมด 333 แห่ง
ระดับอำเภอ

**ระดับอำเภอ (ระดับที่ 3)**
แผนที่แสดงเขตการปกครองระดับอำเภอของประเทศจีน
เขตการปกครองระดับอำเภอ หรือระดับเทศมณฑล เป็นเขตการปกครองระดับที่สามที่รองลงมาจากระดับจังหวัด ณ วันที่ 18 สิงหาคม 2015 ประเทศจีนมีเขตการปกครองระดับอำเภอทั้งหมด 2,852 แห่ง

**สรุป**
ตารางสรุปการแบ่งเขตการปกครองของสาธารณรัฐจีน เมื่อเดือนมิถุนายน 2017

**ดูเพิ่ม**
  รายชื่อภูมิภาคของจีน

**อ้างอิง**

**แหล่งข้อมูลอื่น**
  – ของกระทรวงกิจการพลเรือน เกี่ยวกับเขตการปกครองของประเทศจีน-  Statistics-  แผนที่มณฑล จังหวัด และอำเภอ – (ในภาษาจีน)-  รายงานเมืองและพื้นที่ของจีน
งานรักบี้ฟุตบอลประเพณีจุฬาฯ–ธรรมศาสตร์

งานรักบี้ฟุตบอลประเพณีจุฬาฯ–ธรรมศาสตร์ (CU–TU Traditional Rugby–Football Match) เป็นการแข่งขันรักบี้ฟุตบอลระหว่างจุฬาลงกรณ์มหาวิทยาลัย กับมหาวิทยาลัยธรรมศาสตร์ เพื่อกระชับความสัมพันธ์ระหว่างมหาวิทยาลัยและศิษย์เก่า ซึ่งการแข่งขันได้เริ่มมาตั้งแต่ พ.ศ. 2503 เป็นต้นมา โดยสมเด็จพระศรีนครินทราบรมราชชนนี ผู้สำเร็จราชการแทนพระองค์ ได้พระราชทานถ้วยรางวัล “มหิดล” เป็นรางวัลสำหรับทีมที่ชนะการแข่งขัน

**ประวัติ**
การแข่งขันรักบี้ฟุตบอลประเพณีจุฬาฯ–ธรรมศาสตร์ได้มีการจัดการแข่งขันกันมาตั้งแต่ พ.ศ. 2480 ณ สนามศุภชลาศัย โดยคณะกลุ่มบุคคลจากนักรักบี้ฟุตบอลที่เคยเป็นนิสิตนักศึกษาเก่าของจุฬาลงกรณ์มหาวิทยาลัยและมหาวิทยาลัยธรรมศาสตร์ ได้ร่วมกันจัดการแข่งขันรักบี้ฟุตบอลประเพณีขึ้น โดยวัตถุประสงค์ เพื่อสร้างความสัมพันธ์และความสามัคคีของนักกีฬารักบี้ฟุตบอลของทั้งสองมหาวิทยาลัยและผู้เกี่ยวข้องซึ่งประกอบด้วย คณาจารย์ ศิษย์เก่า และนิสิตนักศึกษาปัจจุบัน ซึ่งทำหน้าที่ร่วมกันในการจัดการแข่งขันเป็นประจำทุกปี โดยหมุนเวียนผลัดเปลี่ยนกันเป็นผู้จัดการแข่งขัน และเป็นแบบอย่างที่ดี ในการแข่งขันรักบี้ฟุตบอลให้แก่เยาวชนของชาติ ซึ่งผู้เข้าแข่งขันประกอบไปด้วยนิสิตหรือนักศึกษาที่กำลังศึกษาอยู่หรือเคยศึกษาหรือจบการศึกษาแล้ว
หลังจากนั้น ใน พ.ศ. 2503 สมเด็จพระศรีนครินทราบรมราชชนนีได้พระราชทานถ้วยรางวัล “มหิดล” แก่ผู้ชนะในการแข่งขัน พร้อมทั้งเสด็จพระราชดำเนินเป็นองค์ประธานเปิดการแข่งขันด้วยพระองค์เอง โดยพระองค์ท่านเสร็จพระราชดำเนินเป็นประธานการแข่งขัน พระราชทานถ้วยรางวัลแก่ผู้ชนะและของที่ระลึกแก่กรรมการผู้ตัดสินและนักกีฬาของทั้งสองทีมด้วยพระองค์เองในช่วงแรกอยู่หลายปี ทั้งสองมหาวิทยาลัยจึงถือว่าการแข่งขันใน พ.ศ. 2503 เป็นการแข่งขันรักบี้ประเพณีจุฬาฯ–ธรรมศาสตร์ ครั้งที่ 1 ตั้งแต่นั้นเป็นต้นมา
การแข่งขันรักบี้ฟุตบอลประเพณีนี้ มีการแข่งขันครั้งที่ 1 พ.ศ. 2503 และมีการแข่งขันตลอดมาเป็นครั้งที่ 22 เมื่อ พ.ศ. 2527 แล้วได้หยุดการแข่งขันไป เนื่องจากมีการทำกิจกรรมอื่น จึงได้มีการรื้อฟื้นการแข่งขันรักบี้ฟุตบอลประเพณีชิงถ้วยพระราชทาน “มหิดล” อีกครั้งหนึ่งโดยกลับมาแข่งขันอีกประจำ พ.ศ. 2549 เป็นครั้งที่ 23 ในยุคแรกแข่งขันที่สนามศุภชลาศัย กรีฑาสถานแห่งชาติ โดยครั้งที่ 2 ถึงครั้งที่ 7 พระบาทสมเด็จพระปรมินทรมหาภูมิพลอดุลยเดชทรงเสด็จมาเป็นประธานในพิธีและทอดพระเนตรการแข่งขัน มีนิสิตนักศึกษาของทั้งสองสถาบัน และประชาชนเฝ้ารับเสด็จฯ มากกว่า 30,000 คน ผลการแข่งขัน 28 ครั้ง ธรรมศาสตร์ชนะ 11 ครั้ง จุฬาฯ ชนะ 15 ครั้ง เสมอ 5 ครั้ง และในปีล่าสุดที่ทีมรักบี้ธรรมศาสตร์เป็นผู้ชนะ

**การแข่งขัน**

**อ้างอิง**
  กีฬารักบี้ ได้รับการขนานนามว่า “กีฬาเถื่อนของสุภาพบุรุษ” date=2007-01-15 

**ดูเพิ่ม**
 งานฟุตบอลประเพณีจุฬาฯ–ธรรมศาสตร์- งานรักบี้ฟุตบอลประเพณีราชวิทย์-วชิราวุธ
หมวดหมู่:รักบี้
หมวดหมู่:จุฬาลงกรณ์มหาวิทยาลัย
หมวดหมู่:มหาวิทยาลัยธรรมศาสตร์
หมวดหมู่:กิจกรรมมหาวิทยาลัย
หมวดหมู่:กีฬานักเรียนในประเทศไทย
หูดข้าวสุก

หูดข้าวสุก (Molluscum contagiosum) คือโรคที่เกิดจากเชื้อไวรัส Molluscum contagiosum virus (MCV) ทำให้เกิดเป็นตุ่มนูนบนผิวหนัง ขนาดประมาณ 2-5 มิลลิเมตร จะพบมากขึ้นในรายที่มีการติดเชื้อ HIV

**สาเหตุ**
เกิดจากเชื้อไวรัสชื่อ Molluscum contagiosum virus (MCV) ซึ่งเป็นเชื้อในตระกูล poxvirus จำแนกอยู่ในจีนัส Molluscipoxvirus

**อาการและอาการแสดง**
หูดข้าวสุกมีลักษณะเป็นตุ่มนูนบนผิวหนัง ขนาดประมาณ 2-5 มิลลิเมตร มีลักษณะเฉพาะตัวคือมีรอยบุ๋มตรงกลาง มีการอักเสบและการตายของเนื้อเยื่อที่เป็นโรคน้อย เมื่อเทียบกับโรคที่เกิดจาก poxvirus ชนิดอื่น ๆ ลักษณะการกระจายของตุ่มมีทั้งแบบเดี่ยวและแบบกลุ่ม พบได้ทั่วร่างกาย ยกเว้นที่ฝ่ามือและฝ่าเท้า

**การดำเนินโรค**
หูดข้าวสุกติดต่อได้โดยการสัมผัสและทางเพศสัมพันธ์ นอกจากนี้ยังสามารถติดต่อได้โดยการใช้สระว่ายน้ำร่วมกัน หากมีโรคภูมิแพ้ของผิวหนังอยู่ก่อนจะมีความเสี่ยงต่อการเกิดโรคมากขึ้น
ระยะฟักตัวของโรคใช้เวลา 2 สัปดาห์ถึง 6 เดือน (เฉลี่ยอยู่ที่ 2-7 สัปดาห์) ในผู้ที่มีภูมิคุ้มกันปกติโรคนี้สามารถหายได้เอง ภายในเวลา 3-4 เดือนโดยไม่มีภาวะแทรกซ้อน แต่รอยโรคที่ผิวหนังอาจจะคงอยู่ได้นาน 3-5 ปี
หูดข้าวสุกจะพบมากขึ้นในรายที่มีการติดเชื้อ HIV ในระยะที่ภูมิคุ้มกันเริ่มต่ำ พบได้ 5-18% ในผู้ติดเชื้อ HIV ซึ่งมักจะเป็นทั่วทั้งตัวและคงอยู่นานในรายที่อยู่ในระยะภูมิคุ้มกันบกพร่อง (AIDS) แล้ว นอกจากนี้ยังพบว่าโรคหูดข้าวสุกมีความสัมพันธ์กับภาวะภูมิคุ้มกันบกพร่องแบบอื่น ๆ ด้วย

**การวินิจฉัยโรค**
โดยทั่วไปวินิจฉัยจากอาการและอาการแสดงข้างต้น สามารถวินิจฉัยยืนยันได้จากการตรวจทางพยาธิวิทยาซึ่งจะพบ Cytoplasmic eosinophilic inclusions หรือที่เรียกว่า molluscum bodies ซึ่งเป็นลักษณะเฉพาะที่บ่งบอกถึงการแบ่งตัวของ poxvirus

**การรักษา**
ขณะนี้ยังไม่มีการรักษาเฉพาะสำหรับโรคนี้ แต่สามารถรักษาด้วยการทำลายที่รอยโรคโดยตรงได้
ในผู้ติดเชื้อ HIV หากได้รับการรักษาด้วย Highly Active AntiRetroviral Therapy (HAART) อย่างมีประสิทธิภาพ หูดข้าวสุกก็สามารถหายได้เองเหมือนในรายที่มีภูมิคุ้มกันปกติ
มีบางกรณีศึกษา พบว่าการให้ Cidofovir ในรูปยาทาหรือยาฉีดมีประสิทธิภาพในการรักษาโรคในรายที่มีภูมิคุ้มกันบกพร่อง
หมวดหมู่:โรค
หมวดหมู่:โรคติดต่อทางเพศสัมพันธ์
หมวดหมู่:โรคติดเชื้อไวรัส
แม่แบบ:ทับศัพท์บน

ความคิดเห็นต่อไปนี้เป็นความคิดเห็นเกี่ยวกับคำทับศัพท์ที่พิจารณาไปแล้ว กรุณาอย่าแก้ไขหรือเพิ่มเติม โดยเก็บไว้สำหรับใช้ในการอ้างอิงเหตุผลที่ใช้คำทับศัพท์ดังกล่าว ถ้าหากคุณมีข้อมูลใหม่ที่เห็นควรว่าคำทับศัพท์นี้ควรได้รับการพิจารณาใหม่นั้น สามารถทำได้ด้วยการเพิ่มคำทับศัพท์ดังกล่าว ในรายการคำทับศัพท์ที่กำลังพิจารณา ความคิดเห็นด้านล่างนี้อาจถูกใช้ในการอ้างอิง และพิจารณาในอนาคต
ผลการพิจารณา: 
หมวดหมู่:แม่แบบวิกิพีเดีย
แม่แบบ:ทับศัพท์ล่าง

:ความคิดเห็นด้านบนเป็นความคิดเห็นเกี่ยวกับคำทับศัพท์ที่พิจารณาไปแล้ว กรุณาอย่าแก้ไขหรือเพิ่มเติม โดยเก็บไว้สำหรับใช้ในการอ้างอิงเหตุผลที่ใช้คำทับศัพท์ดังกล่าว ถ้าหากคุณมีข้อมูลใหม่ที่เห็นควรว่าคำทับศัพท์นี้ควรได้รับการพิจารณาใหม่นั้น สามารถทำได้ด้วยการเพิ่มคำทับศัพท์ดังกล่าว ในรายการคำทับศัพท์ที่กำลังพิจารณา ความคิดเห็นข้างบนนี้อาจถูกใช้ในการอ้างอิง และพิจารณาในอนาคต
หมวดหมู่:แม่แบบวิกิพีเดีย
โชเคศวร

เจ้าชายโชเคศวร หรือ โชเคศวร สิงห์ เป็นกษัตริย์ที่ทางพม่าให้มาปกครองอาณาจักรอาหม ซึ่งโชเคศวร สิงห์เองมีฐานะเป็นพระอนุชาในพระมเหสีในพระเจ้าบาจีดอแห่งพม่า ทางพม่าแต่งตั้งให้พระองค์ขึ้นครองราชย์ เพื่อใช้ข้ออ้างว่า ที่ให้พระองค์ขึ้นเป็นกษัตริย์นั้น ก็เพราะเจ้าเสือเดือนฟ้า (จันทรกานต์ สิงห์) ไม่เสด็จกลับตามคำเชิญของพม่า ต่อมาเจ้าเสือเดือนฟ้าจึงเสด็จกลับ แต่เมื่อมาถึงโยรหัต เจ้าเสื้อเดือนฟ้ากลับถูกจับและถูกขังไว้ที่รังปุระ โดยมีพระองค์เป็นกษัตริย์ต่อไป ท้ายที่สุดโชเคศวรถูกปลดและสิ้นสุดตำแหน่ง ราชาแห่งอัสสัม ในเดือนมิถุนายน ในปี พ.ศ.๒๓๖๕ เมื่ออังกฤษเข้ามายึดอัสสัมตอนใต้จากพม่าจากสนธิสัญญายันดาโบ 

**อ้างอิง**
Baruah, S. L. (1993), Last Days of Ahom Monarchy, Munshiram Manoharlal Publishers Pvt Ltd, New Delhi  - งานค้นคว้าเรื่องชนชาติไทย ของ พลตรี หลวงวิจิตรวาทการ

**ดูเพิ่ม**
 ราชวงศ์อาหม
หมวดหมู่:พระมหากษัตริย์อาหม